CELEX: 32008D0763
Language: el
Date: 2008-09-29 00:00:00
Title: 2008/763/ΕΚ: Απόφαση της Επιτροπής, της 29ης Σεπτεμβρίου 2008 , για την καθιέρωση, σύμφωνα με την οδηγία 2006/66/ΕΚ του Ευρωπαϊκού Κοινοβουλίου και του Συμβουλίου, κοινής μεθοδολογίας για τον υπολογισμό των ετήσιων πωλήσεων φορητών ηλεκτρικών στηλών και συσσωρευτών στους τελικούς χρήστες [κοινοποιηθείσα υπό τον αριθμό Ε(2008) 5339] (Κείμενο που παρουσιάζει ενδιαφέρον για τον ΕΟΧ)

1.10.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 262/39
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 29ης Σεπτεμβρίου 2008
   για την καθιέρωση, σύμφωνα με την οδηγία 2006/66/ΕΚ του Ευρωπαϊκού Κοινοβουλίου και του Συμβουλίου, κοινής μεθοδολογίας για τον υπολογισμό των ετήσιων πωλήσεων φορητών ηλεκτρικών στηλών και συσσωρευτών στους τελικούς χρήστες
   [κοινοποιηθείσα υπό τον αριθμό Ε(2008) 5339]
   (Κείμενο που παρουσιάζει ενδιαφέρον για τον ΕΟΧ)
   (2008/763/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2006/66/ΕΚ του Ευρωπαϊκού Κοινοβουλίου και του Συμβουλίου, της 6ης Σεπτεμβρίου 2006, σχετικά με τις ηλεκτρικές στήλες και τους συσσωρευτές και τα απόβλητα ηλεκτρικών στηλών και συσσωρευτών και με την κατάργηση της οδηγίας 91/157/ΕΟΚ (1), και ιδίως το στοιχείο β) του άρθρου 10 παράγραφος 4,
   Εκτιμώντας τα ακόλουθα:
   
               (1)
            
            
               Οι ετήσιες πωλήσεις φορητών ηλεκτρικών στηλών και συσσωρευτών στους τελικούς χρήστες θα πρέπει να εκφράζονται ως βάρος των φορητών ηλεκτρικών στηλών και των συσσωρευτών που έχουν διατεθεί στην αγορά στην επικράτεια των κρατών μελών κατά το αντίστοιχο έτος, εξαιρουμένων τυχόν φορητών ηλεκτρικών στηλών και συσσωρευτών που εξήλθαν της επικράτειας των κρατών μελών κατά το εν λόγω έτος πριν από την πώλησή τους σε τελικούς χρήστες.
            
         
               (2)
            
            
               Κατά τον υπολογισμό των ετήσιων πωλήσεων φορητών ηλεκτρικών στηλών και συσσωρευτών στους τελικούς χρήστες, τα κράτη μέλη οφείλουν να βασίζονται στα συλλεγόμενα δεδομένα. Για τον υπολογισμό επιτρέπεται επίσης να χρησιμοποιούνται στατιστικά σημαντικές εκτιμήσεις βάσει των συλλεχθέντων δεδομένων.
            
         
               (3)
            
            
               Τα μέτρα που προβλέπει η παρούσα απόφαση είναι σύμφωνα με τη γνώμη της Επιτροπής που συγκροτήθηκε δυνάμει του άρθρου 18 παράγραφος 1 της οδηγίας 2006/12/ΕΚ του Ευρωπαϊκού Κοινοβουλίου και του Συμβουλίου (2),
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Τα κράτη μέλη θα υπολογίζουν τις ετήσιες πωλήσεις φορητών ηλεκτρικών στηλών και συσσωρευτών στους τελικούς χρήστες κάποιου έτους, ως το βάρος των φορητών ηλεκτρικών στηλών και συσσωρευτών που διατέθηκαν στην αγορά στην επικράτεια του κράτους μέλους κατά το αντίστοιχο έτος, εξαιρουμένων των τυχόν φορητών ηλεκτρικών στηλών και συσσωρευτών που εξήλθαν της επικράτειας του εν λόγω κράτους μέλους κατά το αντίστοιχο έτος πριν από την πώλησή τους σε τελικούς χρήστες.
   2.   Η διάθεση στην αγορά κάθε ηλεκτρικής στήλης λαμβάνεται υπόψη άπαξ.
   Άρθρο 2
   Ο προβλεπόμενος υπολογισμός του άρθρου 1 θα βασίζεται στα συλλεγόμενα δεδομένα ή σε στατιστικά σημαντικές εκτιμήσεις βάσει των συλλεγόμενων δεδομένων.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 29 Σεπτεμβρίου 2008.
      
         
            Για την Επιτροπή
         
         Σταύρος ΔΉΜΑΣ
         
         
            Μέλος της Επιτροπής
         
      
   
   
      (1)  ΕΕ L 266 της 26.9.2006, σ. 1.
   
      (2)  ΕΕ L 114 της 27.4.2006, σ. 9.